চৌড়হাস

চৌড়হাস কুষ্টিয়ার একটি শহরতলি। এটি কুষ্টিয়া পৌরসভার ৫, ১৮, ১৯ ও ২০ নং ওয়ার্ডে বিস্তৃত। চৌড়হাসে বাংলাদেশের স্বাধীনতা যুদ্ধের শেষ পর্যায়ে ১০ ডিসেম্বর পাকিস্তানি সেনাবাহিনীর সঙ্গে যুদ্ধে মিত্র বাহিনীর অনেক সেনা নিহত হয়। চৌড়হাসে ১৮০২ সালে প্রতিষ্ঠিত একটি মসজিদ রয়েছে যা চৌড়হাস শাহী জামে মসজিদ নামে পরিচিত।

এছাড়াও চৌড়হাসে কেন্দ্রীয় বাস টার্মিনাল, শহীদ আবরার ফাহাদ স্টেডিয়াম, কুষ্টিয়া সুইমিংপুল, জেলা সরকারি গণগ্রন্থাগার ও কারিগরি প্রশিক্ষণ কেন্দ্র অবস্থিত।

 ভূগোল 

চৌড়হাসের পূর্ব দিকে মোল্লাতেঘরিয়া ও কালিশংকরপুর, পশ্চিম দিকে বাড়াদী ও জগতি, উত্তর দিকে মজমপুর ও দক্ষিণ দিকে কুমারগাড়া ও মোল্লাতেঘরিয়া অবস্থিত।

চৌড়হাসের পশ্চিম পাশে জগতি–কুষ্টিয়া রেলপথ অবস্থিত ও গড়াই খাল প্রবাহিত হয়েছে। এর মাঝবরার ঝিনাইদহ রোড (এন৭০৪) অবস্থিত। চৌড়হাস মোড় থেকে ঢাকা রোডের (আর৭১০) শুরু হয়েছে এবং এখানে ঢাকা রোড ও ঝিনাইদহ রোড মিলিত হয়েছে। এর দক্ষিণ পাশে জিকে প্রকল্পের খাল প্রবাহিত হয়েছে যা চৌড়হাস খাল নামে পরিচিত।

চৌড়হাস ৩টি মহল্লায় বা পাড়ায় বিভক্ত, এগুলো হলো- চৌড়হাস আদর্শপাড়া, চৌড়হাস ও উদিবাড়ী।

 ওয়ার্ড নং মহল্লা/পাড়াজনসংখ্যা (২০২২) ০৫ চৌড়হাস আদর্শপাড়া ৮,৩৬৬ ১৮ উদিবাড়ী ৪,০৭৯ ১৯ চৌড়হাস ৯,৫৭৫ ২০ ১,০৩৩

 উল্লেখযোগ্য ব্যক্তি 

 আবদুল করিম শাহ - বাংলাদেশী বাউল গায়ক

 চিত্রশালা 

 তথ্যসূত্র 

 বহিঃসংযোগ 





বিষয়শ্রেণী:কুষ্টিয়ার শহরতলি